A Törvényszék 2012. június 13-i ítélete - XXXLutz Marken kontra OHIM - Meyer Manufacturing (CIRCON)
(T-542/10. sz. ügy)
("Közösségi védjegy -Felszólalási eljárás - A CIRCON közösségi szóvédjegy bejelentése - CIRCULON korábbi közösségi szóvédjegy - Viszonylagos kizáró ok - Összetéveszthetőség - A megjelölések hasonlósága - Fokozott megkülönböztető képesség - Jóhírnév - A 207/2009/EK rendelet 8. cikke (1) bekezdésének b) pontja - A fellebbezési tanács előtti eljárás - Védelemhez való jog - A 207/2009 rendelet 75. és 76. cikke)
Az eljárás nyelve: német
Felek
Felperes: XXXLutz Marken GmbH (Wels, Ausztria) (képviselő: H. Pannen, ügyvéd)
Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő kezdetben: R. Manea, később: K. Klüpfel meghatalmazottak)
A másik fél a fellebbezési tanács előtti eljárásban, beavatkozó a Törvényszék előtti eljárásban: Meyer Manufacturing Co. Ltd (Kowloon, Hong-Kong) (képviselő: M. Fiedler ügyvéd)
Az ügy tárgya
Az OHIM első fellebbezési tanácsának a Meyer Manufacturing Co. Ltd és XXXLutz Marken GmbH közötti felszólalási eljárással kapcsolatban 2010. szeptember 3-án hozott határozata (R 40/2010-4. sz. ügy) ellen benyújtott kereset.
Az ítélet rendelkező része
1)    A Törvényszék hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2010. szeptember 3-i határozatát (R 40/2010-1 sz. ügy).
2)    Az OHIM maga viseli saját költségeit, valamint köteles viselni az XXXLutz Marken GmbH részéről felmerült költségeket.
3)    A Meyer Manufacturing Co. Ltd maga viseli saját költségeit.
____________
1 - HL C 30., 2011.1.29.